มายด์ ปริปาก รับฆ่าแฟนหนุ่ม อ้างทะเลาะปมหึงหวง หิ้วทำแผน 12 มิ.ย.นี้
น้องมายด์ สาวสองโหด ฆ่าแฟนหนุ่มหมกศพห้องเช่า สารภาพแล้วทำจริง อ้างปมหึงหวง แฟนหนุ่มปันใจโทรคุยสาวอื่นต่อหน้า ก่อนทะเลาะรุนแรงถูกบีบคอ-คว้ามีดแทงสวนดับ ตำรวจเตรียมหิ้วทำแผนพรุ่งนี้ เมื่อเวลา 19.00 น. วันที่ 11 มิ.ย.63 ตำรวจชุดสืบสวน สภ.เมืองขอนแก่น คุมตัว นายธันพิชา รอดหนองเข็ง หรือมายด์ อายุ 28 ปี ชาว อ.ชุมแพ จ.ขอนแก่น ผู้ต้องหาตามหมายจับศาลจังหวัดขอนแก่น ในข้อหา ทำร้ายร่างกายผู้อื่นจนถึงแก่ความตาย จากกองบังคับการปราบปรามมาสอบสวนที่ สภ.เมืองขอนแก่น ทันทีที่ถึงโรงพักเจ้าหน้าที่ตำรวจได้คุมตัวผู้ต้องหาขึ้นไปสอบสวน โดยให้พ่อและแม่พร้อมทนายความผู้ต้องหาขึ้นไปรับฟังและสอบถามข้อเท็จจริง ซึ่งใช้เวลาร่วม 2 ชั่วโมง น้องมายด์จึงรับสารภาพว่า ลงมือก่อเหตุใช้มีดแทง นายมานพ อำท้าว หรือเปี๊ยก อายุ 27 ปี แฟนหนุ่ม ที่คบหากันมานานถึง 7 ปี จนเสียชีวิตในวันที่ 27 พ.ค.ที่ผ่านมาโดย นายธันพิชา ให้การรับสารภาพว่า ก่อเหตุทำร้ายนายมานพจนเสียชีวิตจริง โดยหลังเกิดเหตุได้หลบหนีด้วยรถไฟและรถโดยสารสาธารณะ ออกจาก จ.ขอนแก่น มุ่งหน้าไปยัง จ.กาฬสินธุ์ จ.อุดรธานี จ.พิษณุโลก จ.เชียงใหม่ และมาที่ กทม. โดยมาแบบไม่มีจุดหมาย เดินทางไปเรื่อยๆด้วยความเสียใจ จากนั้นได้นำทองคำ 2 สลึงของตัวเองไปขาย ได้เงินประมาณ 10000 บาท เพื่อประทังชีวิต จนกระทั่งมาถูกตำรวจตามจับกุมตัวได้ดังกล่าวด้าน พ.ต.อ.ปรีชา เก่งสาริกิจ ผกก.สภเมืองขอนแก่น กล่าวว่า ภายหลังที่ตำรวจคุมตัวผู้ต้องหามาสอบสวนนั้น ได้เชิญพ่อและแม่รวมทั้งทนายความของผู้ต้องหามาร่วมรับฟังด้วย ซึ่งจากการสอบสวนผู้ต้องหาให้การรับสารภาพว่าก่อเหตุจริง โดยสารภาพว่าในวันเกิดเหตุนั้น ทั้งคู่มีปากเสียงกันเรื่องหึงหวง โดยผู้ต้องหาให้การว่านายเปี๊ยกผู้ตายได้โทรศัพท์หาหญิงอื่นต่อหน้า จนมีเรื่องทะเลาะกันในวันนั้นถึง 4 ครั้ง ครั้งแรกมีการโต้เถียงกันไปมาก่อนจะหยุดไป และครั้งที่สองผู้ต้องหาไปหยิบมีดปลายแหลมมาเพื่อจะขู่นายเปี๊ยก โดยนายเปี๊ยกได้โต้ตอบจะบีบผู้ต้องหา แต่ก็หยุดไป กระทั่งนอนหลับไปและวางมีดปลายแหลมไว้บนเตียงนอน ต่อมาทั้งคู่ตื่นมากลางดึก นายเปี๊ยกพยายามจะทำร้ายและบีบคอผู้ต้องหา พร้อมบอกว่า มึงจะฆ่ากูใช่ไหม ผู้ต้องหาจึงคว้ามีดคัตเตอร์ที่วางอยู่หัวเตียงมากรีดที่ใบหน้านายเปี๊ยก จนมีเลือดไหลออกมา จากนั้นก็มีการทำแผลให้กันก่อนจะแยกย้ายต่างคนต่างอยู่ แต่ในครั้งที่ 4 นายเปี๊ยกลุกขึ้นมาและหาเรื่องต่อว่าผู้ต้องหาว่าจะฆ่า โดยบีบคออย่างแรง ผู้ต้องหาจึงคว้ามีดปลายแหลมที่อยู่บนเตียงแทงตอบโต้กลับไปเข้าร่างนายเปี๊ยก แต่ไม่รู้กี่ครั้งจนนายเปี๊ยกถอยและแน่นิ่งไป พอได้สติรู้สึกตัวว่านายเปี๊ยกตายแล้ว จึงทำแผลให้และนำเสื้อผ้าที่เปื้อนเลือดใส่ถุงดำไปทิ้งในตอนช่วงเช้าวันรุ่งขึ้น ก่อนจะหลบหนีและถูกตำรวจตามจับกุมตัวได้ดังกล่าวพ.ต.อ.ปรีชา กล่าวต่อว่า คำให้การดังกล่าวเป็นแค่เบื้องต้น ซึ่งทางพนักงานสอบสวนจะทำการสอบปากคำให้ละเอียดถึงที่สุด ซึ่งในข้อกล่าวหานั้น หากสอบสวนพบว่าเข้าข่ายความผิดที่ร้ายแรง ก็จะแจ้งข้อหาเพิ่ม และวันพรุ่งนี้ (12 มิ.ย.) จะมีการทำแผนประกอบคำรับสารภาพในช่วงเช้า ก่อนจะคุมตัวผู้ต้องหาส่งฟ้องศาลฝากขังตามขั้นตอนกฎหมายต่อไป
น้องมายด์ สาวสองโหด ฆ่าแฟนหนุ่มหมกศพห้องเช่า สารภาพแล้วทำจริง อ้างปมหึงหวง แฟนหนุ่มปันใจโทรคุยสาวอื่นต่อหน้า ก่อนทะเลาะรุนแรงถูกบีบคอ-คว้ามีดแทงสวนดับ ตำรวจเตรียมหิ้วทำแผนพรุ่งนี้ 
น้องมายด์,กระเทยโหด,กระเทยโหดฆ่าแฟน,กระเทยฆ่าแฟน,สาวสองฆ่าแฟนหนุ่ม,จับน้องมายด์,น้องมายด์สารภาพ,ข่าวทั่วไป